text: Det går stærkt for Nicolai 
  25 marts 2015 kl. 07.05
  Nicolai Berg Skovbjerg fra Padborg er bare 8 år, men han har allerede en lang karriere bag sig indenfor motocross - og så er han nationens stærkeste 50cc.micro-crosser
  Han var kun 2 år og 10 måneder, da han fik sin første maskine. Siden er det blevet til mange gode resultater på motocross banen. Sidste år fik han sit hidtil bedste resultat, da han blev Danmarksmester.
  Hans værelse i huset i Padborg vidner da også om en lang karriere, trods hans unge alder. Over 70 medaljer, pokaler og kranse er det blvet til indtil videre.
  Nicolai drømmer om engang at blive verdensmester, men er godt selv klar over at der kommer til at gå lidt tid.
  Måske har han et bud på, hvornår det bliver, når Naboer på TV SYD + i dag besøger den unge talentfulde Nicolai og hans forældre. 
  TV SYD + kl 15 og 19.55
  